el el el el el el el el el el el el el el el el el el el el el el el el el el el el nl el it el el el it el it el it el it el it el nl el nl el el el en nl el nl el el el es el el el el el el el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Αρτούρας Καρνισόβας (λιθουανικά: Artūras Karnišovas, γενν. 27 Απριλίου 1971, Κλάιπεντα, Λιθουανική ΣΣΔ, ΕΣΣΔ) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 2,04 μέτρων εκατοστών αγωνιζόταν ως σμολ φόργουορντ.
Κλάιπεντα, ΣΣΔ Λιθουανίας, Σοβιετική Ένωση
0 Κολλέγιο Σέτον Χολ
0 Ολυμπιακός Σ.Φ. Πειραιώς
0 Εθνική Λιθουανίας U16
Βραβείο Ευρωπαίου Καλαθοσφαιριστή της Χρονιάς από τη FIBA (1996)
FIBA EuroStars M.V.P. (1997)
3× Συμμετοχή στο FIBA EuroStars (1997, 1998, 1999)
Πρωταθλητής Ισπανίας (1996, 1997, 2001)
Ο Αρτούρας Καρνισόβας υπέγραψε το πρώτο του επαγγελματικό συμβόλαιο το 1987 στη Στατίμπα Βίλνιους. Στην ομάδα της Λιθουανίας παρέμεινε για τρία χρόνια.
Το 1990 εισήχθη στο Πανεπιστήμιο "Σέτον Χολ". Αγωνίστηκε στο Κολλεγιακό Πρωτάθλημα με την μπασκετική ομάδα του Πανεπιστημίου, τους Σέτον Χολ Πάιρατς.
Αποφοίτησε από το Πανεπιστήμιο "Σέτον Χολ" το 1994, σε ηλικία 23 ετών.
Το 1994 ταξίδεψε στη Γαλλία για λογαριασμό της Σολέ Μπασκέτ, στην οποία παρέμεινε για ένα χρόνο.
Τη διετία 1995-97 αγωνίστηκε στην ισπανική Μπαρτσελόνα, με την οποία κατέκτησε δύο Πρωταθλήματα Ισπανίας.
Το καλοκαίρι του 1997 μετεγγράφη στον Ολυμπιακό Πειραιώς, στον οποίο παρέμεινε για ένα χρόνο δίχως ωστόσο να καταφέρει να κατακτήσει κάποιο τίτλο. Είχε την τύχη να αγωνιστεί στον τελικό του ΝΒΑ-FIBA Τουρνουά OPEN με αντίπαλο τους Σικάγο Μπουλς του Μάικλ Τζόρνταν.
Τη διετία 1998-00 αγωνίστηκε στην ιταλική Φορτιτούντο Μπολόνια, ενώ το 2000 επέστρεψε στην Ισπανία και τη Μπαρτσελόνα. Στη δεύτερη θητεία του στη Μπαρτσελόνα κατέκτησε ένα Πρωτάθλημα Ισπανίας (2001) και ένα Κύπελλο Ισπανίας (2001).
Μετά το πέρας της αγωνιστικής περιόδου 2001-02, ο Αρτούρας Καρνισόβας αποφάσισε να αποσυρθεί από την ενεργό δράση και να βάλει τέλος στην καριέρα του.
Ο Αρτούρας Καρνισόβας έχει πραγματοποιήσει αρκετές συμμετοχές με την Εθνική ομάδα μπάσκετ της Λιθουανίας.
Συγκεκριμένα, έχει αγωνιστεί με την Εθνική ομάδα της χώρας του στους Ολυμπιακούς Αγώνες του 1992 και του 1996, στο Ευρωμπάσκετ του 1995 και στο Παγκόσμιο Πρωτάθλημα Καλαθοσφαίρισης του 1998.
«NBA: Ο Καρνισόβας αναλαμβάνει ρόλο στους Νάγκετς» Αρχειοθετήθηκε 2013-08-23 στο Wayback Machine., άρθρο στον ιστότοπο SportAndBusiness.gr, 17 Ιουλίου 2013.